อุลตร้าแมนทีก้า

**อุลตร้าแมนทีก้า** () เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 7 กันยายน ค.ศ. 1996 จนถึงวันที่ 30 สิงหาคม ค.ศ. 1997 มีจำนวนตอนทั้งหมด 52 ตอน

## ประวัติ
อุลตร้าแมนทีก้า เป็นผลงานครบรอบ 30 ปีของซีรีส์อุลตร้าแมน และเป็นผลงานทีวีซีรีส์ที่กลับมาออกอากาศอีกครั้งนับจาก อุลตร้าแมน 80 ที่สิ้นสุดออกอากาศเป็นระยะเวลาถึง 16 ปี โดยซีรีส์นี้ถือเป็นการปฏิวัติ และ ปลุกกระแสอุลตร้าแมนที่เงียบเหงาในญี่ปุ่นได้เป็นอย่างดี จนกระทั่งกลับมาเป็นที่นิยม รวมทั้งเป็นหนึ่งในซีรีส์แรกที่เปิดศักราชยุคเฮย์เซย์อีกด้วย ซีรีส์อุลตร้าแมนทีก้านับว่าเป็นการบุกเบิกยุคใหม่อีกยุคของอุลตร้าแมน โดยอุลตร้าแมนทีก้าเป็นอุลตร้าแมนตัวเอกคนแรกที่มีสีอื่นนอกจากสีแดงและเงินบนร่างกาย และเป็นอุลตร้าแมนที่สามารถเปลี่ยนร่างได้เป็นคนแรกอีกด้วย ที่สำคัญยังเป็นการตัดจากการยึดติดเนื้อหาเดิม ๆ ของซีรีส์ที่ผ่านมา โดยไม่ได้กล่าวถึงเนบิวล่า M78 ที่อยู่ในเนื้อหาหลักแบบอุลตร้าแมนยุคแรก

## เนื้อเรื่อง
ในช่วงปี 2007 - 2010 ดาวโลกเริ่มถูกรุกรานโดยเหล่าสัตว์ประหลาด และมนุษย์ต่างดาวทั้งหลาย เพื่อรับมือกับเหตุการณ์นั้น องค์กร TPC จึงได้ก่อตั้งขึ้นพร้อม ๆ กับการจัดตั้งหน่วย GUTS เพื่อปกป้องสันติสุขของมนุษยชาติ ต่อมาได้มีการค้นพบไทม์แคปซูลที่มีข้อความเตือนถึงอันตรายที่กำลังคืบคลานเข้ามา ความหวังเดียวที่จะรอดพ้นจากภัยพิบัติครั้งนี้ คือตามหาพีระมิดสีทอง ซึ่งมีรูปปั้นหินของมนุษย์ยักษ์ ผู้พิทักษ์โลกและต่อสู้กับความมืดเมื่อ 30 ล้านปีก่อนสถิตย์อยู่ภายในอยู่ด้วยกัน 3 ตน ขณะเดียวกันสัตว์ประหลาด กอลซ่า พร้อมด้วย เมลบา ก็ปรากฏตัวขึ้นและมุ่งหน้ามายังพีระมิดสีทอง พวกมันทำลายรูปปั้นมนุษย์ยักษ์จนเหลือเพียงตนสุดท้าย ทันใดนั้น เจ้าหน้าที่ มาโดกะ ไดโกะ ผู้ได้รับเลือกให้เป็นผู้สืบทอดแสงสว่าง ได้กลายเป็นแสงพุ่งตรงไปยังรูปปั้นมนุษย์ยักษ์ ทันใดนั้นรูปปั้นก็ขยับและปรากฏสีสันขึ้นมา นักรบแห่งแสง อุลตร้าแมนทีก้า คืนชีพแล้ว

## ตัวละคร
### สมาชิกของ GUTS
;มาโดกะ ไดโกะ (マドカ・ダイゴ)
:รับบทโดย นางาโนะ ฮิโรชิ (長野 博)
:ตัวเอกของเรื่อง เจ้าหน้าที่หนุ่มวัย 23 ปี ผู้รับสืบทอดแสงสว่าง ไดโกะมักมีลางสังหรณ์ที่แม่นยำ และมีปฏิกิริยาที่รวดเร็วในการปฏิบัติหน้าที่ ทำให้ผบ.ซาวาอิ เล็งเห็นความสามารถของเขา จึงสั่งย้ายจากหน่วยขนส่ง TPC มาประจำที่หน่วย GUTS บางครั้งตัวเขาเองก็กลัดกลุ้มกับชะตาของตน ที่จะต้องปกป้องโลกในฐานะมนุษย์ และ นักรบแห่งแสง
;ยานาเสะ เรนะ (ヤナセ・レナ)
:รับบทโดย โยชิโมโตะ ทาคามิ (吉本 多香美)
: เจ้าหน้าที่หญิงระดับหัวกะทิ วัย 22 ปี ผู้มีคะแนนสูงในสมัยเรียนที่ศูนย์ฝึกอบรมเช่นเดียวกับชินโจ ได้รับตำแหน่ง Ace Pilot ของหน่วย เนื่องด้วยฝีมือขับยานที่เก่งกาจของเธอ โดยมากมักปฏิบัติภารกิจคู่กับไดโกะบ่อยๆ บางครั้งก็ไปออกเดทด้วยกัน จนความสัมพันธ์ของทั้งคู่เริ่มใกล้ชิดกันเรื่อยๆ 
;อิรุมะ เมกุมิ (イルマ・メグミ)
:รับบทโดย ทาคากิ มิโอะ (高樹 澪)
: กัปตันหญิงวัย 36 ปี มีนิสัยสุขุมเยือกเย็น และมากความสามารถ อิรุมะได้รับความไว้วางใจจาก ผบ. ซาวาอิ เป็นอย่างมาก และรู้จักกับรองมุนากาตะมาตั้งแต่สมัยประจำที่กองกำลังป้องกัน เธอเป็นกัปตันมือหนึ่งผู้ไม่ชอบการควบคุมด้วยระบอบทหาร มีลูกชายหนึ่งคนชื่อ โทโมกิ ส่วนสามีนั้นเสียชีวิตไปแล้ว
;มุนากาตะ เซย์อิจิ (ムナカタ・セイイチ)
:รับบทโดย โอทากิ อากิโทชิ (大滝 明利)
:รองกัปตันวัย 33 ปี ผู้บัญชาการภาคสนาม ลูกทีมจะเรียกเขาว่า "ลีดเดอร์" เป็นคนมีระเบียบวินัยคล้ายทหาร จริงจัง และสามารถวางแผนการรบได้อย่างยอดเยี่ยม มุนากาตะดื่มเหล้าไม่เป็น แต่ชอบเข้าไปดื่มนมในบาร์เป็นประจำ   
;โฮริอิ มาซามิ (ホリイ・マサミ)
:รับบทโดย มาสึดะ ยูกิโอะ (増田 由紀夫)
:นักวิทยาศาสตร์ วัย 28 ปี ผู้เปรียบเหมือนมันสมองของทีม GUTS และยังเป็นอัจฉริยะด้านการประดิษฐ์เครื่องยนต์กลไก โดยเขาคือผู้ประดิษฐ์คิดค้นอาวุธใหม่ ๆ มากมายมาต่อกรกับสัตว์ประหลาด ชอบพูดสำเนียงโอซาก้า มีนิสัยละเอียดอ่อน แต่เมื่อยามคับขันเขาก็เป็นคนที่กล้าหาญมากพอตัว ภายหลังแต่งงานกับ เอซากิ มิจิรุ ที่รู้จักกันในคดี แม็กเนีย
;ชินโจ เท็ตสึโอะ (シンジョウ・テツオ)
:รับบทโดย คาเงะมารุ ชิเงกิ (影丸 茂樹)
:นักแม่นปืนประจำหน่วย วัย 26 ปี ส่วนมากจะปฏิบัติภารกิจคู่กับโฮริอิ เป็นพี่ชายของมายูมิ เจ้าหน้าที่พยาบาลของ TPC เขามักจะมั่นใจว่าตัวเองหน้าตาดีกว่าโฮริอิ แต่เมื่อรู้ว่าโฮริอิมีแฟนก่อน เขาถึงกับอึ้งไปไม่น้อย หลังๆ เขาจึงหันไปออกปฏิบัติภารกิจคู่กับไดโกะแทน แม้ชินโจจะดูเป็นคนกล้าหาญ ทะมัดทะแมง แต่ความจริงแล้วเขาเป็นคนที่กลัวผีเอามาก ๆ อาวุธที่เขาถนัดคือปืน DUNKช็อต 
;ยาซุมิ จุน (ヤズミ・ジュン)
:รับบทโดย ฟุรุยะ โยอิชิ (古屋 暢一)
:เจ้าหน้าที่วัย 18 ปี ผู้มีอายุน้อยที่สุดในหน่วย ทำหน้าที่เป็น computer operator มีความสามารถด้านคอมพิวเตอร์เข้าขั้นอัจฉริยะ และยังเป็นเกมเมอร์ฝีมือดีอีกด้วย  ส่วนมากเขามักประจำอยู่ในห้องบัญชาการ แต่ก็มีบ้างที่เขาขอออกไปปฏิบัติภารกิจภาคสนาม

### บุคลากรของ TPC
;อธิบดี ซาวาอิ โซอิจิโร่ (サワイ・ソウイチロウ 総監)
:รับบทโดย คาวาจิ ทามิโอะ ((川地 民夫)
: ผู้บัญชาการสูงสุดแห่งองค์กร TPC สาขาภาคพื้นตะวันออกไกล เป็นผู้ริเริ่มก่อตั้ง TPC และเข้าใจในการทำงานของทีม GUTS เป็นอย่างดี
;นาฮาระ มาซายูคิ (ナハラ・マサユキ 参謀)
:รับบทโดย ทาเกะ อุเกตะ (タケ・ウケタ)
: เสนาธิการของ TPC สาขาภาคพื้นตะวันออกไกล เป็นลูกน้องมือซ้ายของ ผบ.ซาวาอิ
;โยชิโอกะ เทตสึจิ (ヨシオカ・テツジ 警務局長官)
:รับบทโดย โอคาเบะ เค็น (岡部 健)
: ผู้บัญชาการหน่วยดูแลความสงบสุขของ TPC เป็นเพื่อนสนิทกับ ผบ. ซาวาอิ แต่มักจะขัดแย้งกันอยู่บ่อยๆ 
;ดร. คาชิมูระ เรโกะ (カシムラ・レイコ博士)
:รับบทโดย คิตากาวะ ทาคาโกะ (岡部 健)
: นักวิทยาศาสตร์หญิง ผู้ดำเนินการวิจัยไทม์แคปซูล
;ดร. ยาโอะ นาบัน (ヤオ・ナバン博士)
:รับบทโดย โอกุระ อิจิโร่  (小倉 一郎)
: นักวิทยาศาสตร์ประจำศูนย์วิจัย ผู้คิดค้นระบบ แม็กซิม่า โอเวอร์ไดรฟ์
;ดร. ทันโกะ ยูจิ (タンゴ・ユウジ博士)
:รับบทโดย โอกามุระ โยอิชิ (岡村 洋一)
: นักวิทยาศาสตร์ของ TPC เป็นผู้ช่วยมาซากิ เคย์โกะ ในการแอบขโมยเศษรูปปั้นยักษ์แห่งแสงไปทดลอง จนเกิดอีวิลทีก้า
;ชินโจ มายูมิ (シンジョウ・マユミ)
:รับบทโดย อิชิบาชิ เคย์ (石橋 けい)
: น้องสาวของชินโจ เป็นเจ้าหน้าที่พยาบาลประจำ TPC 
;ฮายาเตะ ชิน (ハヤテ・シン)
:รับบทโดย เคียวโมโตะ มาซากิ(京本 政樹)
:หัวหน้าฐานทัพ กาโรวา บนดวงจันทร์ของ TPC เป็นเพื่อนร่วมรุ่นของกัปตันอิรุมะ

### ตัวละครอื่นๆ
;ยูซาเร (ユザレ)
:รับบทโดย โอซาไน มินาโกะ (長内 美那子) (ภาคทีวีซีรีส์) , ทาคากิ มิโอะ (高樹澪) (ภาคไฟนอลโอดิสซี)
: หญิงปริศนาที่ปรากฏภาพออกมาจากไทม์แคปซูลของชาวยุคโบราณ มีจุดประสงค์เพื่อเตือนถึงการบุกของสัตว์ประหลาดที่จะมาถึง และการปลุกชีพของมนุษย์ยักษ์แห่งแสง ภายหลังเผยว่า เป็นหัวหน้านักบวชหญิง เมื่อ 30 ล้านปีก่อน ซึ่งเธอเป็นผู้นำของกองกำลังพิทักษ์โลก ณ เวลานั้น 
;เอซากิ มิจิรุ (エザキ・ミチル)
:รับบทโดย ฮายาเสะ มิซาโตะ (早勢 美里)
: ลูกสาวของนักวิทยาศาสตร์ประจำศูนย์วิจัยที่ถูก แม็กเนีย บุกรุก ภายหลังได้แต่งงานกับโฮริอิ
;อิตาฮาชิ มิตสึโอะ (イタハシ・ミツオ)
:ชายลึกลับที่ปรากฏตัวขึ้นต่อหน้ากัปตันอิรุมะ โดยอ้างว่าเป็นผู้ส่งสาสน์ ตัวแทนชาวคีรีเอล หลังอิรุมะได้สืบประวัติของเขาในฐานข้อมูล พบว่า อิตาฮาชิ เป็นอดีตตำรวจ ซึ่งเสียชีวิตไปเมื่อ 3 ปีก่อนเกิดเหตุการณ์ อุลตร้าแมนทีก้าปรากฏตัว โดยศพของเขาถูก คีรีเอลอยด์ ขโมยไปใช้สวมรอยปะปนอยู่ในสังคมมนุษย์ หลังถูกทีม GUTS ขัดขวางแผนก่อการร้าย เขาก็กลับคืนร่างเป็น คีรีเอลอยด์ และขยายร่างเพื่อต่อสู้กับทีก้า หลังจากนั้น ร่างของอิตาฮาชิก็ยังถูกใช้โดย คีรีเอลอยด์ รุ่นที่ 2 อีกครั้ง 
;โอนุมะ เคย์โกะ (オオヌマ・ケイコ)
;คุณย่า (おばあさん)
;มาซากิ เคย์โกะ (マサギ・ケイゴ)
:รับบทโดย โคระ ทาคาชิ (高良 隆志)
: ประธานบริษัท ไซเทคคอร์เปอเรชั่น ผู้มักใหญ่ใฝ่สูง หลังจากค้นพบรูปปั้นหินอีก 2 ตัว ใต้อาคารไซเทค และพบว่าตนมี DNA ที่คล้ายคลึงกับไดโกะ เขาจึงไปชิงสปาร์คเลนส์มาจากไดโกะ และถ่ายทอดพลังแสงสู่ตนเอง แต่ด้วยจิตใจที่ละโมบ เขาจึงกลายเป็นอีวิลทีก้า นักรบแห่งแสงที่แปรพักตร์ไปเป็นฝ่ายอธรรม หลังจากถูกทีก้าปราบแล้ว เขาก็ถูกควบคุมตัวไป ต่อมาเขาก็ได้ชดใช้ความผิดโดยการช่วยถ่ายพลังงานแสงคืนชีพให้ทีก้าในตอนที่ 52
;คิริโนะ มาคิโอะ (キリノ・マキオ)
:รับบทโดย มิยาชิตะ นาโอกิ (宮下直紀 )
:ชายหนุ่มปริศนาที่เฝ้าติดตามสังเกตไดโกะในตอนที่ 39 มาคิโอะเป็นคนมีพลังจิตสัมผัส และสัมผัสได้ถึงตัวตนที่แท้จริงของไดโกะ ด้วยความที่ริษยาไดโกะ ในฐานะทีก้า ที่ได้รับการเชิดชูเป็นวีรบุรุษ จึงได้แอบส่งข้อความไปขู่แบล๊คเมล์อยู่เนือง ๆ เพื่อบังคับให้ไดโกะเดินตามเกมของเขา กระทั่งสัตว์ประหลาดกัลร่าปรากฏตัวออกอาละวาด สุดท้ายไดโกะที่พยายามจะเลี่ยงการแปลงร่าง จึงต้องแปลงร่างเป็นทีก้าเพื่อช่วยเรนะจากอันตราย แต่เมื่อมาคิโอะเห็นทีก้าถูกกัลร่าเล่นงานจนหมดทางสู้ เขาก็นึกถึงตัวเองที่ถูกรังแกสมัยเด็ก จึงตัดสินใจช่วยทีก้าโดยบอกจุดอ่อนของสัตว์ประหลาด
;ซานาดะ เรียวสุเกะ (サナダ・リョウスケ)
:รับบทโดย ซาซากิ เรียวมะ (柚原 旬)
:นักวิทยาศาสตร์ชื่อดัง ผู้ค้นพบเซลล์เอโวลูจากหินอุกกาบาต และทดลองฉีดมันเข้าตัวเอง จนกลายเป็นสัตว์ประหลาดเอโวลู ที่กินพลังงานไฟฟ้า หลังจากที่ต่อสู้กับทีก้าจนพลังงานหมด ก็กลับคืนร่างเป็นปกติและเสียชีวิตในที่สุด
;อิจูอิน ซายากะ (イジュウイン・サヤカ)
:รับบทโดย ชิมาซากิ มิชิโกะ (島崎路子)
;โอโนดะ ทาเคฮิโกะ (オノダ・タケヒコ)
;ชินอิจิ (シンイチ)
:ญาติลูกพี่ลูกน้องของชินโจ ชอบเรียกชินโจว่าคุณลุง แต่เจ้าตัวไม่ชอบ เขามีความใฝ่ฝันจะเป็นเจ้าหน้าที่ GUTS 
;อาโอกิ ทาคุมะ (アオキ・タクマ)
:รับบทโดย อาโอกิ ทาคุมะ (青木 拓磨)
:ปรากฏตัวในตอนที่ 15  แฟนหนุ่มของมายูมิ เป็นนักแข่งมอเตอร์ไซค์มืออาชีพ ประสบอุบัติเหตุทางเครื่องบิน เนื่องจากการโจมตีของกาซอร์ท 2 แต่ดวงวิญญาณของเขายังคงปรากฏตัวขึ้นเพื่อช่วยมายูมิจากอันตราย
:อนึ่ง อาโอกิ ทาคุมะ เป็นชื่อจริงของนักแสดงผู้รับบท และในชีวิตจริงเขาเป็นนักแข่งมอเตอร์ไซค์มืออาชีพเช่นกัน
;นิชิคิดะ โคจูโร่ คาเงะทัตสึ (錦田小十郎景竜)
:ซามูไรจากยุคโบราณ ผู้ได้รับการกล่าวขานจนเป็นตำนาน เขาคือซามูไรพเนจรที่ออกเดินทางปราบปิศาจไปทั่วญี่ปุ่นในอดีต และยังเป็นผู้ผนึกอสูร 2 หน้า ซาคุนะโอนิ โดยตัดร่างมันเป็นท่อน ๆ แล้วผนึกไว้ในภูเขา ซึ่งภายหลังมีกลุ่มโจรบุกรุกศาลเจ้าของเขา ทันทีที่ดาบของคาเงะทัตสึถูกเคลื่อนย้าย มนต์คาถาของเขาก็คลายออก ซาคุนะโอนิ จึงเป็นอิสระ และไล่ตามแก้แค้นคาเงะทัตสึ อริเก่าของมัน
:อนึ่งซีรีส์อุลตร้าแมนคอสมอส ได้เผยว่า เขายังเป็นผู้ผนึก เร็นคิ ไว้ด้วย
;เนซึ มาซาจิกะ (ネヅ・マサチカ, 根津 正親)
;เทซึกะ ยูริ (テヅカ・ユリ)

## อุลตร้าแมนทีก้า
### ประวัติที่มา
มนุษย์ยักษ์แห่งแสงจากอดีตกาล 30 ล้านปีก่อน ผู้ขจัดความมืดมิดและนำมาซึ่งสันติสุขของโลก ก่อนหน้านั้นทีก้าเป็นมนุษย์ยักษ์ฝ่ายมืดที่ทรงพลังที่สุด แต่หลังจากได้สัมผัสจิตใจอันบริสุทธิ์จากยูซาเร ทีก้าก็สำนึกได้ถึงความถูกต้อง และหันเข้าสู่วิถีแห่งแสงสว่าง กลายเป็นผู้พิทักษ์ไปในที่สุด ทิ้งอดีตอันดำมืดของตนไว้เบื้องหลัง ภายหลังจากที่โลกพ้นภัย ทีก้าก็ได้หลับไหลในสภาพรูปปั้นหิน สถิตย์ในพีระมิดสีทองพร้อมกับพวกพ้องมนุษย์ยักษ์อีก 2 ตน เพื่อรอวันที่ผู้สืบทอดอันชอบธรรม เข้ามาค้นพบ และใช้พลังนี้ไปในทางที่ถูกต้อง แต่ทว่าโกลซ่าและเมลบ้าได้เข้ามาบุกรุกและได้ทำลายรูปปั้นมนุษย์ยักษ์อีก 2 ตน เหลือเพียงทีก้า กระทั่งไดโกะได้กลายเป็นผู้สืบทอดแสงสว่าง และรวมร่างกับทีก้าในที่สุด  

อนึ่ง ชื่อทีก้ามีที่มาจากภาษามาเลเซียและภาษาอินโดนีเซีย แปลว่า 3 

### ข้อมูลจำเพาะ
:

### สปาร์คเลนส์
;สปาร์คเลนส์ (スパークレンス)
:อุปกรณ์แปลงร่างที่มีลักษณะเป็นวัตถุโบราณรูปทรงคฑาขนาดเล็ก โดยอุปกรณ์นี้มาปรากฏที่ไดโกะทันที หลังจากที่เขารวมร่างกับรูปปั้นทีก้าแล้ว ในการแปลงร่างไดโกะจะชูสปาร์คเลนส์ขึ้น และกดที่ปุ่มสีทอง ปีกด้านบนจะกางออก และเปล่งแสงสว่างออกมาล้อมรอบตัวไดโกะ กลายเป็นอุลตร้าแมนทีก้า บางครั้งไดโกะจะนำสปาร์คเลนส์มาประทับที่อก และแปลงร่างเป็นอุลตร้าแมนทีก้าขนาดเท่ามนุษย์
;แบล็คสปาร์คเลนส์ (ブラックスパークレンス)
:ปรากฏใน อุลตร้าแมนทีก้า THE FINAL ODYSSEY เป็นสปาร์คเลนส์สีดำ ที่คามิล่ามอบให้ ทำให้ไดโกะแปลงร่างเป็น ทีก้าดาร์ค แทนที่จะเป็นมัลติไทป์ดังเดิม
;สปาร์คเลนส์สีสัมฤทธิ์ (青銅のスパークレンス)
:ปรากฏใน ออริจินอลวิดีโอ เป็นสปาร์คเลนส์แบบแรกสุด มีชื่ออีกหนึ่งคือ **สมบัติศักดิ์สิทธิ์สีสัมฤทธิ์** (青銅の神器) รูปร่างคล้ายสปาร์คเลนส์แบบปกติ แต่มีลักษณะที่แตกต่างกันคือ ตัวอุปกรณ์มีลวดลายสีเป็นสีสัมฤทธิ์ล้วน พื้นผิวลักษณะเหมือนศิลา ผู้ที่ใช้คือ มาโดกะ สึบาสะ และ อามุย

### ลักษณะทางกายภาพ
;ทีก้าคริสตัล (ティガクリスタル)
:คริสตัลบริเวณหน้าผากของทีก้า เป็นจุดศูนย์รวมพลังงานที่ใช้ในการเปลี่ยนไทป์ และใช้ท่าพิเศษต่าง ๆ 
;ทีก้าอาย (ティガアイ)
:ดวงตาของทีก้า ที่มีประสิทธิภาพการมองเห็นเหนือกว่ามนุษย์ธรรมดา สามารถวิเคราะห์หาจุดอ่อนของศัตรูได้ รวมถึงมองเห็นในที่มืดได้ดีด้วยเช่นกัน
;คัลเลอร์ไทม์เมอร์ (カラータイマー)
:ดวงไฟที่ติดตั้งอยู่กลางอก มีลักษณะเด่นคือรูปทรงหยดน้ำกลับหัว เวลาปกติจะมีแสงสีฟ้า หากพลังงานเหลือน้อย  จะกระพริบเป็นสีแดง สามารถใช้ท่าไม้ตาย ไทม์เมอร์แฟลช ได้
;โปรเทคเตอร์ (プロテクター)
:แผงเกราะบริเวณหน้าอก ซึ่งเป็นจุดรวมพลังงานในการใช้ท่าไม้ตายต่าง ๆ ลักษณะเป็นแทบสีทอง 2 เส้น 
;ผิวหนังทีก้า
:ผิวหนังสุดแกร่งที่สามารถทนต่อแรงระเบิดย่อม ๆ ได้ รวมถึงทนต่ออุณหภูมิของสภาพแวดล้อมภายนอก ในแต่ละสมรภูมิเช่นกัน

### ร่างต่อสู้ไทป์เชนจ์
;มัลติไทป์ (マルチタイプ)
:ร่างพื้นฐานของทีก้า ลักษณะเด่นคือร่างกายสีแดงสลับม่วง มีความสมดุลทั้งพละกำลัง และ ความเร็ว สามารถทำการไทป์เชนจ์ด้วยคริสตัลกลางหน้าผาก โดดเด่นด้านการใช้ท่าลำแสงต่าง ๆ 
;สกายไทป์ (スカイタイプ)
:ร่างสีน้ำเงินม่วงของทีก้า มีรูปร่างปราดเปรียว เน้นการต่อสู้ด้วยความเร็วเป็นหลัก แต่พละกำลังก็จะด้อยลงตามไปด้วย เหมาะกับการต่อสู้กลางอากาศ หรือรับมือกับศัตรูที่เคลื่อนไหวรวดเร็ว
;พาวเวอร์ไทป์ (パワータイプ)
:ร่างสีแดงของทีก้า มีรูปร่างกำยำล่ำสันกว่าทีก้าร่างอื่นๆ เน้นการต่อสู้ที่ด้วยพละกำลังมหาศาล ทดแทนในส่วนของความเร็วที่ลดลง เหมาะกับการต่อสู้ในน้ำ หรือรับมือกับศัตรูที่มีกำลังแข็งแกร่ง
;กลิตเตอร์ทีก้า (グリッターティガ)
:ร่างสุดยอดของทีก้า มีแสงสีทองเปล่งออกมาทั่วร่างกาย และสามารถขยายร่างใหญ่เทียบเท่ากาตาโนโซอาได้ กลิตเตอร์ทีก้า เกิดจากการรับแรงใจของเด็กและมนุษย์ทุกคน มาแปรเปลี่ยนเป็นแสงสว่าง และในภาพยนตร์ THE FINAL ODYSSEY ทีก้ารับพลังจากเหล่ามนุษย์ยักษ์แห่งแสงยุคโบราณที่อยู่ในซากโบราณสถาน ลูลูเยห์ ในช่วงที่สู้กับเดมอนโซอา ทำให้คืนชีพกลับมาอีกครั้งด้วยพลังเต็มเปี่ยม

### ร่างอื่นๆ ที่ปรากฏนอกจากเนื้อเรื่องหลัก
;ทีก้าดาร์ค (ティガダーク)
:ร่างดั้งเดิมแต่กำเนิดของทีก้า ลักษณะสีดำล้วน ใบหน้าและมือเป็นสีเทา ได้รับการกล่าวขานว่า เป็นมนุษย์ยักษ์แห่งความมืดที่ทรงพลังที่สุด มีท่าไม้ตายคือ ลำแสง ดาร์คเซเพเรี่ยน
;ทีก้าทอร์นาโด (ティガトルネード)
:ทีก้าที่ดูดซับเอาพลังจากการโจมตีของดารัม มาเปลี่ยนเป็นพลังแสงสว่าง ปรากฏลายสีแดงขึ้นบนร่างกาย มีสัดส่วนกำยำเหมือนพาวเวอร์ไทป์ ท่าไม้ตายคือ ธารแสงเดราเซี่ยม
;ทีก้าบลาสต์ (ティガブラスト)
:ทีก้าทอร์นาโดที่ดูดซับพลังจากท่าไม้ตายของฮิวดร้า นำมาแปรเปลี่ยนเป็นแสงสว่าง ร่างกายมีสีม่วงและแดง ใกล้เคียงกับมัลติไทป์ แต่ใบหน้าและแผงโพรเท็คเตอร์ ยังเป็นสีเทาดำ ท่าไม้ตายคือ กระสุนแสงรันบัลต์
;กลิตเตอร์เวอร์ชัน (グリッターバージョン)
:ปรากฏในภาพยนตร์ ศึกรวมพลัง 8 พี่น้องอุลตร้า มีลักษณะคล้ายกลิตเตอร์ทีก้า แต่เป็นร่างที่ส่องประกายแสงจากเหล่านักรบอุลตร้าทั้ง 8 พร้อมกัน
;ครอสโอเวอร์ฟอร์เมชั่น (クロスオーバーフォーメーション)
:ปรากฏในภาพยนตร์ อุลตร้าแมนกิงกะ S เดอะมูฟวี่ ศึกชี้ชะตา 10 นักรบอุลตร้า ทีก้าจะเปล่งแสงสีทองทั่วทั้งร่าง ลักษณะคล้ายกับกลิตเตอร์ทีก้า ใช้ในการทำลายฐานทัพของเอทัลการ์ ร่วมกับนักรบอุลตร้าคนอื่น ๆ

### ความสามารถและท่าโจมตี
;แฮนด์แสลช (ハンドスラッシュ)
:ท่าซัดกระสุนแสงจากมือ โดยยิงได้จากทั้ง 2 มือ สามารถยิงแบบต่อเนื่องได้ เป็นท่าพื้นฐานที่สามารถใช้ได้ในทุกไทป์ มีพลังทำลายไม่รุนแรงนัก มักใช้สะกัดการเคลื่อนไหวของศัตรู
;อุลตร้าชีลด์ (ウルトラシールド )
:ท่าป้องกันของทีก้า สร้างเกราะสนามพลังจากมือทั้ง 2 ข้าง สามารถกันการโจมตีได้แทบทุกชนิด
;ทีก้าเทเลพอร์เทชัน (ティガテレポーテーション)
:วิชาหายตัวของทีก้า สามารถย้ายร่างไปปรากฏในอีกสถานที่ได้ในพริบตา แต่จำเป็นต้องใช้พลังงานมาก
 
#### มัลติไทป์
;ลำแสงเซเพเรียน (ゼペリオン光線)
:ท่าไม้ตายหลักของทีก้ามัลติไทป์ โดยจะเป็นการกางแขนซ้ายขวาออกไปด้านข้างเพื่อชาร์จพลังงาน แล้วนำมาต่อกันในรูปตัว L ทีก้าจะยิงลำแสงทำลายล้างออกมาเผด็จศึกศัตรู
;ไทม์เมอร์แฟลช สเปเชี่ยล(タイマーフラッシュスペシャル)
:ท่าไม้ตายพิเศษของทีก้า ที่จะรวมพลังทั้งหมดไปไว้ที่คัลเลอร์ไทม์เมอร์ แล้วปลดปล่อยแสงความเข้มสูงออกมา เป็นท่าที่อานุภาพรุนแรงมากกว่าลำแสงเซเพเรี่ยน แต่ก็ต้องแลกมาด้วยการสูญเสียพลังงานไปมาก
:;ไทม์เมอร์แฟลช (タイマーフラッシュ)
:ท่ายิงแสงแฟลชออกจากคัลเลอร์ไทม์เมอร์ มีคุณสมบัติในการหักล้างพลังของศัตรูเช่น ภาพลวงตา 
;อุลตร้าฟิกซ์ (ウルトラフィックス)
:ลำแสงหยุดการเคลื่อนไหว มักใช้หยุดศัตรูทื่กำลังหนี ก่อนใช้ลำแสงเซเพเรี่ยนปิดฉาก
;เซลล์เชนจ์บีม (セルチェンジビーム)
:ใช้ท่าชาร์จเหมือนกับลำแสงเซเพเรี่ยน เป็นลำแสงที่มีคุณสมบัติทำให้สัตว์ประหลาดที่บ้าคลั่ง สงบลงได้ และยังสามารถเปลี่ยนให้สัตว์ประหลาดกลายพันธุ์ กลับสู่สภาพเดิมได้
;คริสตัลพาวเวอร์ (クリスタルパワー)
:ทีก้าจะยิงลำแสงจากคริสตัลที่หน้าผาก เข้าสู่คัลเลอร์ไทม์เมอร์ของนักรบอุลตร้าคนอื่น ๆ เพื่อฟื้นฟูพลังงาน โดยทีก้าได้ใช้ท่านี้ช่วยเหลือ ไดน่า ที่พ่ายแพ้แก่ควีนโมเนร่า และช่วย ทริกเกอร์ ที่กำลังเสียท่าให้แก่ คีริเอลอยด์
;ทีก้าสไลเซอร์ (ティガスライサー)
:ท่ายิงคัตเตอร์แสงจากแขนทั้ง 2 ข้าง มีความคมสูง สามารถใช้ปลดอาวุธหรือสะกัดการเคลื่อนไหวศัตรูได้ดี
;ลำแสงมัลติสเปเซียม (マルチ・スペシウム光線)
:ทีก้าสามารถยิงลำแสงสเปเซี่ยมได้เหมือนกับอุลตร้าแมนรุ่นแรก โดยยิงในท่าไขว้แขนเป็นกากบาทเช่นกัน แต่รูปแบบลำแสงจะแตกต่างออกไป ใช้ครั้งแรกในตอนที่ 41

#### สกายไทป์
;กระสุนแสงรันบัลท์ (ランバルト光弾)
:ท่าไม้ตายหลักของทีก้าสกายไทป์ เป็นการรวมพลังงานทั้งหมดไปไว้ที่มือขวา แล้วซัดกระสุนแสงอานุภาพร้ายกาจใส่ศัตรู
;ทีก้าฟรีเซอร์ (ティガフリーザー)
:ทีก้าจะยิงลำแสงเยือกแข็งไประเบิดเหนือหัวศัตรู เพื่อโปรยไอเย็นแช่แข็งในพริบตา ก่อนจะใช้ท่าไม้ตายเผด็จศึก
;แฟลชบอมเบอร์ (フラッシュ・ボマー)
:ทีก้าจะไขว้แขน และกางแขนออกไปด้านหน้า พร้อมกับยิงแสงอานุภาพรุนแรงออกมา ใช้สำหรับบล็อกการโจมตีของศัตรู

#### พาวเวอร์ไทป์
;ธารแสงเดราเซียม (デラシウム光流)
:ท่าไม้ตายหลักของทีก้าพาวเวอร์ไทป์ เป็นการรวมพลังงานทั้งหมดไว้ที่มือทั้ง 2 ในสภาพลูกบอลพลังงาน ก่อนขว้างใส่ศัตรู ท่านี้มีอานุภาพร้ายแรงที่สุด ซึ่งจะทำลายโครงสร้างทางกายภาพทั้งหมดของเป้าหมาย
;มิราเคิลบอลลูน (ミラクルバルーン光線)
:ทีก้าจะสร้างสนามพลังคล้ายฟองขนาดยักษ์ห่อหุ้มตัวศัตรู แล้วยิงซ้ำด้วยธารแสงเดลาเซี่ยม ท่านี้จะช่วยเปลี่ยนให้สัตว์ประหลาดกลับกลายเป็นสัตว์ทั่วไปดังเดิม ทีก้าได้ใช้ท่านี้กับ เลลอนส์ ซึ่งเป็นสัตว์ทะเลที่กลายพันธุ์เพราะกัมมันตภาพรังสี ในตอนที่ 12
;คลื่นแสง ทีก้าโฮลด์ (ティガ・ホールド光波)
:ทีก้าจะสร้างสนามพลังระหว่างมือทั้ง 2 ข้าง สามารถใช้ท่านี้สะกัดกั้นวิชาหายตัวของศัตรูได้ ขณะเดียวกัน ก็สามารถใช้สะท้อนการโจมตีได้ด้วยเช่นกัน

#### กลิตเตอร์ทีก้า
;ลำแสงกลิตเตอร์เซเพเรียน (グリッターゼペリオン光線)
:ลำแสงเซเพเรี่ยนของกลิตเตอร์ทีก้า มีอานุภาพรุนแรงกว่าลำแสงเซเพเรี่ยนปกติหลายเท่า
;ไทม์เมอร์แฟลช สเปเชี่ยล (タイマーフラッシュスペシャル)
:ท่าไทม์เมอร์แฟลช สเปเชี่ยล ที่ได้รับการอัพเกรด ลำแสงที่ออกมาจะเป็นสีรุ้ง และมีพลังรุนแรงมากกว่าเวอร์ชันของมัลติไทป์ เป็นท่าที่ทีก้าใช้เอาชนะกาตาโนธอร์ได้
;กลิตเตอร์บอมเบอร์ (グリッター・ボンバー)
:ท่าหมัดของกลิตเตอร์ทีก้า เมื่อรวมพลังและต่อยออกไป จะมีคลื่นแสงสีทองปรากฏ
;กลิตเตอร์แบนิช (グリッター・バニッシュ)
:ท่าลูกเตะของกลิตเตอร์ทีก้า ซึ่งทีก้าจะรวมพลังก่อนจะใช้ลูกเตะโจมตี โดยมีคลื่นแสงสีทองปรากฏเช่นกัน
;เซราเดสบีม (ゼラデスビーム)
:ท่าไม้ตายสุดยอดของกลิตเตอร์ทีก้า โดยทีก้าจะไขว้แขนไว้กลางอก พร้อมรวมพลังงานทั้งหมด แล้วระเบิดพลังรุนแรงออกมารอบตัว เป็นท่าที่ใช้ปราบเดม่อนโซอาได้สำเร็จ

### พลังที่ถูกนำไปใช้กับอุลตร้าแมนคนอื่น
;อุลตร้าแมนกิงกะวิกตอรี่ (ウルトラマンギンガビクトリー)
:ใช้ความสามารถของทีก้า สามารถยิงลำแสงเซเพเรี่ยนได้
;อุลตร้าแมนเอ็กซีด X (ウルトラマンエクシードX)
:ใช้โดยอุลตร้าแมน X นำไปผสานกับพลังจากอุลตร้าแมน เกิดเป็นชุดเกราะ เบต้าสปาร์ค
;อุลตร้าแมนออร์บ สเปเชี่ยมเซเพเรียน (ウルトラマンオーブ スペシウムゼペリオン)
:ใช้ความสามารถของสกายไทป์ และ พาวเวอร์ไทป์ได้เล็กน้อย
;อุลตร้าแมนออร์บ เซเพเรียนโซลเจนท์ (ウルトラマンオーブ ゼペリオンソルジェント)
;อุลตร้าแมนออร์บ พาวเวอร์สตรอง (ウルトラマンオーブ パワーストロング)
;อุลตร้าแมนออร์บ สกายแดชแม็กซ์ (ウルトラマンオーブ スカイダッシュマックス)
;อุลตร้าแมนจี๊ด มุเก็นครอสเซอร์ (ウルトラマンジード ムゲンクロッサー)
;อุลตร้าแมนรอซโซ่ วินด์ (ウルトラマンロッソ ウインド)
:ความเร็วจากสกายไทป์
;อุลตร้าแมนบลู วินด์ (ウルトラマンブル ウインド)
:ความเร็วจากสกายไทป์
;อุลตร้าแมนเซต แกมม่าฟิวเจอร์ (ウルトラマンゼット ガンマフューチャー)
:อัญเชิญร่างโฮโลแกรมของทีก้า และใช้พลังได้เหมือนกับตัวจริง
;อุลตร้าแมนเซต ซิกม่าเบรสเตอร์ (ウルトラマンゼット シグマブレスター)

## GUTS
**GUTS** มีชื่อเต็มว่า **G**lobal **U**nlimited **T**ask **S**quad เป็นทีมผู้ชำนาญการรับมือกับปรากฏการณ์เหนือธรรมชาติ ก่อตั้งโดย สหพันธ์สันติภาพโลก TPC  แต่หลังจากมีการบุกโจมตีจากสัตว์ประหลาดและมนุษย์ต่างดาวมากขึ้น ทีมนี้จึงกลายเป็นหน่วยป้องกันการรุกรานจากสัตว์ประหลาดโดยเฉพาะ อีกทั้งคิดค้นและผลิตอาวุธยุทโธปกรณ์เพิ่มขึ้นให้มีกำลังรบที่เข้มแข็งกว่าเดิม

### อุปกรณ์และอาวุธ
;PDI (GUTS COM)
:อุปกรณ์สื่อสารเอนกประสงค์ของสมาชิกทีม GUTS นอกจากใช้ในการติดต่อสื่อสารระหว่างสมาชิกแล้ว ยังใช้เป็นคอมพิวเตอร์ขนาดพกพาได้อีกด้วย 
;GUTS เม็ท (GUTSメット)
:หมวกกันน็อคพิเศษของสมาชิกทีม GUTS ทำจากโลหะผสมพิเศษ มีน้ำหนักเบา พร้อมมีกล้อง และอุปกรณ์สื่อสารภายในตัว ในตอนที่ 3 ได้ปรับแก้ไขเพิ่มส่วนกระบังพิเศษด้านหน้า 
;GUTS แฮ็ท (GUTSハット)
:หมวกแก๊ปของหน่วย ที่รองหัวหน้ามุนากาตะชอบสวมขณะปฏิบัติการภาคสนาม ภายในมีไมโครโฟนขนาดเล็กติดอยู่ 
;GUTS ไฮเปอร์ (GUTSハイパー, กัทส์ไฮเปอร์)
:ปืนประจำกายของสมาชิกหน่วย GUTS เป็นปืนพกที่สามารถบรรจุกระสุนที่ยิงออกมาได้หลากหลายรูปแบบ เช่น กระสุนเลเซอร์พื้นฐาน แก๊สน้ำตา ยาสลบ และ พลุสัญญาณ
;GUTS ไรเฟิล (GUTSライフル , กัทส์ไรเฟิล)
:ปืนไรเฟิลที่มาจากการนำปืน GUTS ไฮเปอร์ มาดัดแปลงใหม่ ให้มีระยะหวังผล และอานุภาพการยิงมากขึ้น ในตอนที่ 33 โฮริอิได้ดัดแปลงกัทส์ไรเฟิล ให้สามารถยิงลำแสงที่มีรังสีอัลตร้าไวโอเล็ตได้ เพื่อรับมือกับ คิวรานอส และเหล่าสมุนแวมไพร์
;DUNK ช็อต (DUNKショット, ดังค์ช็อต), DUNK ช็อต II (DUNKショットⅡ , ดังค์ช็อต 2)
:ปืนยาวเลเซอร์ลำกล้องแฝดของหน่วย GUTS รุ่นแรกจะเป็นระบบ Pump action ซึ่งถูกนำออกไปในรุ่นที่ 2
;GUTS แอทแทช (GUTSアタッシュ)
:กระเป๋าเครื่องมือของเจ้าหน้าที่ GUTS ประกอบด้วยอาวุธเสริมต่าง ๆ เช่น กระสุนพิเศษ หัวรบระเบิด และอื่น ๆ
;GUTS แอทแทช II (GUTSアタッシュ Ⅱ)
:กระเป๋าเครื่องมือของเจ้าหน้าที่ GUTS สำหรับบรรจุชิ้นส่วนเสริมของ ไฮเปอร์กัน เพื่อนำไปประกอบเป็นไรเฟิ่ล

### ยานรบ
;กัทส์วิงก์ หมายเลข 1 (ガッツウイング1号)
:ยานรบหลักของหน่วย GUTS โดยสารได้ 2 คน ติดตั้งปืนแสงสองกระบอกด้านหน้า สามารถเปลี่ยนรูปแบบเป็น สแตนด์บายโหมด โดยการหุบปีกทั้งสองข้างเพื่อบินในที่แคบหรือบรรทุกในยานอาร์ทเดสเซ และ ไฮเปอร์โหมด (ไม่ปรากฏการใช้งานในซีรีส์)
;กัทส์วิงก์ หมายเลข 2 (ガッツウイング2号)
:ยานรบหลักลำที่สองของหน่วย GUTS มีขนาดใหญ่กว่า และกำลังขับมากกว่า กัทส์วิงก์ หมายเลข 1 สามารถขนย้ายสัตว์ประหลาดขนาดย่อม ๆ ได้ โดยสารได้ 4 คน เปรียบเสมือนห้องบัญชาการเคลื่อนที่ ติดตั้งปืนแสง 2 กระบอกด้านหน้า ส่วนหน้าสามารถกางออกเพื่อใช้งานปืนใหญ่ เด็คซัสบีม ซึ่งมีอานุภาพแรงสูงขนาดล้มสัตว์ประหลาดบางตัวได้ในคราวเดียว  
;กัทส์วิงก์ EX-J (ガッツウイングEX-J, กัทส์วิงก์ เอ็กตร้าเจ็ท)
:ยานรบที่พัฒนาจาก กัทส์วิงก์ หมายเลข 2 สามารถแยกออกมาเป็นยานรบได้ 2 ลำ โดยยานลำหลักเรียกว่า อัลฟ่า ซึ่งสามารถแบ่งส่วนหน้ายานออกมาเป็นยานเล็กอีกลำคือ เบต้า ได้
;กัทส์วิงก์ บลูทอร์นาโด (ガッツウイングブルートルネード)
:ยานกัทส์วิงก์ หมายเลข 1 รุ่นดัดแปลงสีน้ำเงิน ของ TPC สาขาอเมริกา มีการติดอาวุธเพิ่มเติม และปรับแต่งเครื่องให้ทำความเร็วได้มากขึ้นกว่าเดิม
;กัทส์วิงก์ คริมสันดราก้อน (ガッツウイングクリムゾンドラゴン)
:ยานกัทส์วิงก์ หมายเลข 1 รุ่นดัดแปลงสีแดงเข้ม ของ TPC สาขายุโรป ตัวยานเน้นติดตั้งอาวุธหนัก แต่ไม่เคยปรากฏการใช้งานในซีรีส์
;กัทส์วิงก์ซีโร่ (ガッツウイングゼロ)
:ยานกัทส์วิงก์รุ่นต้นแบบ ลักษณะเหมือนกัทส์วิงก์รุ่นใช้งานทั่วไป แต่ตัวเครื่องมีสีเงิน
;สโนว์ไวท์ (スノーホワイト)
:ปรากฏในในตอนที่ 19 เป็นยานกัทส์วิงก์รุ่นดัดแปลงที่ติดตั้งเครื่องยนต์เสริม สร้างขึ้นเพื่อทดลองระบบแม็กซิม่าโอเวอร์ไดรฟ์โดยเฉพาะ 
;อาร์ทเดสเซ (アートデッセイ号)
:ยานแม่ลำใหม่ที่ทาง GUTS พัฒนาขึ้น สามารถบรรจุยานกัตส์วิงได้หลายลำ บินออกไปนอกชั้นบรรยากาศได้ โดยมี แม็กซิม่าโอเวอร์ไดรฟ์ เป็นพลังงานในการขับเคลื่อน มีปืนใหญ่เด็คซัสบีมติดตั้งไว้ด้วย

### ยานพาหนะ
;เซอร์ล็อก (シャーロック)
:รถลาดตระเวนของหน่วย GUTS ติดตั้งปืนลำแสง สครอลล์ ไว้ที่ด้านหลัง สามารถกางสนามพลังป้องกันได้
;เดอลามู (デ・ラ・ム)
:รถปิคอัพขับเคลื่อน 4 ล้อ ของหน่วย GUTS ติดตั้งปืนลำแสง เดกูน่า ที่ด้านบนหลังคา
;ออโต้สแต็กเกอร์ (オートスタッガー)
:มอเตอร์ไซค์พิเศษที่โฮริอิพัฒนาขึ้น ลักษณะเป็นรถมอเตอร์ไซค์วิบาก เหมาะแก่การปฏิบัติงานในเส้นทางเล็ก ๆ และขรุขระ
;พีปเปอร์ (ピーパー)
:รถถังขุดเจาะประสิทธิภาพสูงของหน่วย GUTS สร้างขึ้นสำหรับภารกิจใต้ดินโดยเฉพาะ โดยสารได้ 4 คน สามารถยิงลำแสงแช่แข็ง และ ลำแสงความร้อน ฟิวเซอร์ Z ออกจากหัวสว่านที่อยู่ส่วนหน้ายานได้
;ดอลเฟอร์ 202 (ドルファー202)
:เรือดำน้ำเอนกประสงค์ขนาดเล็กของหน่วย GUTS สำหรับภารกิจใต้น้ำ โดยสารได้ 6 คน ติดตั้งอาวุธ มิสไซล์ มอนโร และ ปืนใหญ่ D แคนน่อน ปรากฎในเรื่องครั้งแรกตอนที่ 34

## สหพันธ์สันติภาพโลก TPC
**สหหันธ์สันติภาพโลก** (地球平和連合) หรือ **TPC** มีชื่อเต็มว่า **T**errestrial **P**eaceable **C**onsortium เป็นองค์กรที่เกิดจากความร่วมมือของสหประชาชาติ มีหน้าที่ดูแลความสงบสุขของมนุษยชาติ มีอยู่หลายสาขาทั่วโลก
### ยานรบ
;เครื่องบินขนส่ง TPC1 (幹部用輸送機TPC1)
;ฟินช์ (フィンチ)
;ก็อดอายส์ (ゴッドアイズ)
;คอสโม่แอ็คแท็คเกอร์ (コスモアタッカー)
;โอปีเตอร์ (オービター)
### ยานพาหนะ
;TPC ทรัค (TPCトラック)
;TPC4WD

## สัตว์ประหลาดและมนุษย์ต่างดาวที่ปรากฏ
;สัตว์ประหลาดสุดยอดดึกดำบรรพ์ กอลซ่า (超古代怪獣 ゴルザ)
:ปรากฏตัวในตอนที่ 1
:;สัตว์ประหลาดสุดยอดดึกดำบรรพ์ กอลซ่า (ร่างเพิ่มพลัง) (超古代怪獣 ゴルザ（強化）)
:ปรากฏตัวในตอนที่ 18
;มังกรสุดยอดดึกดำบรรพ์ เมลบ้า (超古代竜 メルバ)
:ปรากฏตัวในตอนที่ 1
;สัตว์ประหลาดศิลา กาคุมะ (岩石怪獣 ガクマ)
:ปรากฏตัวในตอนที่ 2
:;กาคุมะ α (ガクマ（α）)
:;กาคุมะ β (ガクマ（β）)
;มารอัคคี ชาวคิริเอล (炎魔人 キリエル人)
:ปรากฏตัวในตอนที่ 3, 20, 25, 52
;นักรบมารอัคคี คิริเอลอยด์ (炎魔戦士 キリエロイド)
:ปรากฏตัวในตอนที่ 3
:;นักรบมารอัคคี คิริเอลอยด์ II (炎魔戦士 キリエロイドⅡ)
:ปรากฏตัวในตอนที่ 25
;สัตว์ประหลาดผสานร่าง ลิกาตรอน (複合怪獣 リガトロン)
:ปรากฏตัวในตอนที่ 4
;สัตว์ประหลาดซอมบี้ เซลิซาร์ (ゾンビ怪獣 シーリザー)
:ปรากฏตัวในตอนที่ 5
;สิ่งมีชีวิตจากอากาศ คลิตเตอร์ (空中棲息生物 クリッター)
:ปรากฏตัวในตอนที่ 6 และ 15
;สัตว์ประหลาดแปรรูป กาซอร์ต (変形怪獣 ガゾート)
:ปรากฏตัวในตอนที่ 6
:;สัตว์ประหลาดแปรรูป กาซอร์ต II (変形怪獣 ガゾートⅡ)
:ปรากฏตัวในตอนที่ 15
;มนุษย์ต่างดาวจอมวายร้าย ชาวดาวเรกุลัน (悪質宇宙人 レギュラン星人)
:ปรากฏตัวในตอนที่ 7
;มนุษย์ต่างมิติ กิรันโบ (異次元人 ギランボ)
:ปรากฏตัวในตอนที่ 8
;สัตว์ประหลาดผู้พิทักษ์ มาคีน่า (守護怪獣 マキーナ)
:ปรากฏตัวในตอนที่ 9
;มนุษย์ต่างดาวสาวน้อย ซาคิ (宇宙人少女 サキ)
:ปรากฏตัวในตอนที่ 9
;สัตว์ประหลาดบาเรีย กากิ (バリヤー怪獣 ガギ)
:ปรากฏตัวในตอนที่ 10
:;สัตว์ประหลาดบาเรีย กากิ II (バリヤー怪獣 ガギII)
:ปรากฏตัวในตอนที่ 26
;สัตว์ประหลาดวิวัฒนาการผิดรูป เอโวลู (異形進化怪獣 エボリュウ)
:ปรากฏตัวในตอนที่ 11
;สัตว์ประหลาดใต้ทะเลลึก เลลอนส์ (深海怪獣 レイロンス)
:ปรากฏตัวในตอนที่ 12
;มนุษย์ต่างดาวจอมลักพาตัว ชาวดาวเรย์บีค (誘拐宇宙人 レイビーク星人)
:ปรากฏตัวในตอนที่ 13
:;ชาวดาวเรย์บีค เวอร์ชวล (バーチャルレイビーク星人)
;มนุษย์ต่างดาวนักล่าจอมวายร้าย ชาวดาวมุซัน (極悪ハンター宇宙人 ムザン星人)
:ปรากฏตัวในตอนที่ 14
:;ชาวดาวมุซัน เวอร์ชวล (バーチャルムザン星人)
;ลูเซีย (ルシア)
:ปรากฏตัวในตอนที่ 14
;ซาระ (ザラ)
:ปรากฏตัวในตอนที่ 14
;ยักษ์สองหน้า สึคุนะโอนิ (二面鬼 宿那鬼)
:ปรากฏตัวในตอนที่ 16
;ชาวดาวแสตนดัล (スタンデル星人)
:ปรากฏตัวในตอนที่ 17
:;มนุษย์ต่างดาวฝ่ายกลางคืนสีน้ำเงิน ชาวดาวแสตนดัล อาโบลบัส (青色夜型宇宙人 スタンデル星人アボルバス)
:;มนุษย์ต่างดาวฝ่ายกลางวันสีแดง ชาวดาวแสตนดัล เรดอล (赤色昼型宇宙人 スタンデル星人レドル)
;เมกะรอยด์ ก๊อบนิว (機械人形 ゴブニュ)
:ปรากฏตัวในตอนที่ 19 และ 20
:;เมกะรอยด์ยักษ์ ก๊อบนิว (แวค) (巨大機械人形 ゴブニュ（ヴァハ）)
:;เมกะรอยด์ยักษ์ ก๊อบนิว (กิก้า) (巨大機械人形 ゴブニュ（ギガ）)
:;เมกะรอยด์ยักษ์ ก๊อบนิว (อ็อกม่า) (巨大機械人形 ゴブニュ（オグマ）)
;สัตว์ประหลาดมาสคอตจิ๋ว เดบัน (マスコット小怪獣 デバン)
:ปรากฏตัวในตอนที่ 21
;เทพมาร เอโนเมนา (魔神 エノメナ)
:ปรากฏตัวในตอนที่ 21
;สัตว์ประหลาดปรสิต แม็กเนีย (寄生怪獣 マグニア)
:ปรากฏตัวในตอนที่ 22
;นากะ (ナーガ)
:ปรากฏตัวในตอนที่ 23
;มนุษย์ไดโนเสาร์ อดัม อีฟ (恐竜人類 アダム イブ)
:ปรากฏตัวในตอนที่ 23
;ไดโนเสาร์สรรพาวุธ เวพอนไนเซอร์ หมายเลข 1 และ หมายเลข 2 (恐竜兵器 ウェポナイザー 1号・2号)
:ปรากฏตัวในตอนที่ 23
;สัตว์ประหลาดกรดพิษ ลิโทมารุส (強酸怪獣 リトマルス)
:ปรากฏตัวในตอนที่ 24
;สัตว์ประหลาดจอมพลัง ซิลเวอร์กอน (剛力怪獣 シルバゴン)
:ปรากฏตัวในตอนที่ 26
;ภูติปีศาจ โอบิโกะ (妖怪 オビコ) / โอบิโกะโบชิ (オビコボウシ)
:ปรากฏตัวในตอนที่ 27
;คาเงโบชิ (影法師)
:ปรากฏตัวในตอนที่ 27
;อสูรกระดองเกราะ โจบาเรีย (甲獣 ジョバリエ)
:ปรากฏตัวในตอนที่ 28
;ครูซ มายะ (クルス・マヤ)
:ปรากฏตัวในตอนที่ 29
;มนุษย์ต่างดาวผู้รุกราน ชาวดาวนาธาน (侵略宇宙人 ナターン星人)
:ปรากฏตัวในตอนที่ 29
;สัตว์ประหลาดแปลงสายพันธุ์ คิงโมแร็ท (変異怪獣 キングモーラット)
:ปรากฏตัวในตอนที่ 30
;โมแร็ท (モーラット)
:ปรากฏตัวในตอนที่ 30
;สิ่งมีชีวิตเทียมสังเคราะห์ บิซาโม่ (人工生命体 ビザーモ)
:ปรากฏตัวในตอนที่ 31
;นกพิสดาร ซีล่า (怪鳥 シーラ) / ซีลาคีท (シーラキート)
:ปรากฏตัวในตอนที่ 32
;อสูรปีศาจดูดเลือด คิวรานอส (吸血魔獣 キュラノス)
:ปรากฏตัวในตอนที่ 33
;อาวุธชีวภาพ เดชิโมเนีย (生体兵器 デシモニア)
:ปรากฏตัวในตอนที่ 34
:;อาวุธชีวภาพ เดชิโมเนีย รุ่นจิ๋ว (生体兵器 小型デシモニア)
;สุดยอดมนุษย์อวกาศ ชาวระบบดาวเดชิโม่ (超宇宙人 デシモ星系人)
:ปรากฏตัวในตอนที่ 35
;มังกรเหล็กแห่งอวกาศ กวอร์ม (宇宙鋼鉄竜 グワーム)
:ปรากฏตัวในตอนที่ 35
;สัตว์ประหลาดสุดยอดพลัง โกลโดรัส (超力怪獣 ゴルドラス)
:ปรากฏตัวในตอนที่ 36
;มนุษย์ต่างดาวจอมวางแผน ชาวดาวมาน่อน (謀略宇宙人 マノン星人)
:ปรากฏตัวในตอนที่ 37
;สัตว์ประหลาดภาพลวงตา ฟัลดอน (蜃気楼怪獣 ファルドン)
:ปรากฏตัวในตอนที่ 38
;อสูรพิสดาร เดสมอน (奇獣 デスモン)
:ปรากฏตัวในตอนที่ 38
;สัตว์ประหลาดสุดยอดดึกดำบรรพ์ กัลร่า (超古代怪獣 ガルラ)
:ปรากฏตัวในตอนที่ 39
;สัตว์ประหลาดความฝัน บาคุกอน (夢幻怪獣 バクゴン)
:ปรากฏตัวในตอนที่ 40
;มนุษย์ต่างดาวปรสิต อิรุโดะ (パラサイト宇宙人 イルド)
:ปรากฏตัวในตอนที่ 41
;สิ่งมีชีวิตจักรกล ไฟบัส (メカ生命体 ファイバス) / ซาตานไฟบัส (サタンファイバス)
:ปรากฏตัวในตอนที่ 42
;คาเรน-E90 (カレン-E90)
:ปรากฏตัวในตอนที่ 42
;ฉลามใต้ปฐพี จีโอซาร์ค (地中鮫 ゲオザーク)
:ปรากฏตัวในตอนที่ 43
;อีวิลทีก้า (イーヴィルティガ)
:ปรากฏตัวในตอนที่ 44 เกิดจากการนำสปาร์คเลนส์ของไดโกะที่ขโมยมาแล้วนำไปถ่ายพลังงานให้กับรูปปั้นมนุษย์ยักษ์แห่งแสง ที่ มาซากิ เคย์โกะ ค้นพบที่จังหวัดคุมาโมโตะ แล้วถูกแปลงสภาพด้วยพลังแสงจนกลายเป็นมนุษย์ยักษ์อีกตน แต่ด้วยจิตใจของมาซากิที่มีความชั่วร้าย และละโมบ จึงทำให้กลายเป็นนักรบยักษ์ฝ่ายอธรรม และสูญเสียการควบคุมตนเอง
;สัตว์ประหลาดสุนัขเฝ้ายามดึกดำบรรพ์ การ์ดี้ (超古代狛犬怪獣 ガーディー)
:ปรากฏตัวในตอนที่ 44 เป็นสัตว์ประหลาดคู่หูของนักรบยักษ์แห่งแสงที่คล้ายกับทีก้า ถูกปลุกให้ตื่นขึ้นมาเพื่อหยุดยั้งไม่ให้อีวิลทีก้าเข้ามาอาละวาด
;พืชสุดยอดดึกดำบรรพ์ กิเจร่า (超古代植物 ギジェラ)
:ปรากฏตัวในตอนที่ 45
;มนุษย์ยุคสุดยอดดึกดำบรรพ์ เทระ, นู๊ค (超古代人 テラ、ヌーク)
:ปรากฏตัวในตอนที่ 45
;สัตว์ประหลาดสีรุ้ง ทาราบัน (虹色怪獣 タラバン)
:ปรากฏตัวในตอนที่ 46
;สัตว์ประหลาดวิวัฒนาการแปรรูป เมตามอร์ก้า (異形進化怪獣 メタモルガ)
:ปรากฏตัวในตอนที่ 47
;เอเลี่ยน เมนจูร่า (エイリアン メンジュラ)
:ปรากฏตัวในตอนที่ 48
;จอมมารอวกาศ ชาริจะ (宇宙魔人 チャリジャ)
:ปรากฏตัวในตอนที่ 49
;ไดโนเสาร์อวกาศ ยานาคาร์กี้ (宇宙恐竜 ヤナカーギー)
:ปรากฏตัวในตอนที่ 49
;สัตว์ประหลาดทหารแนวหน้าสุดยอดดึกดำบรรพ์ ซอยเกอร์ (超古代尖兵怪獣 ゾイガー)
:ปรากฏตัวในตอนที่ 50
;เทพความชั่วร้าย กาตาโนธอร์ (邪神 ガタノゾーア)
:ปรากฏตัวในตอนที่ 51

## รายชื่อตอน

## ในสื่ออื่น
### ทีวีซีรีส์
;อุลตร้าแมนไดน่า
;อุลตร้าแมนกิงกะ
;อุลตร้าแมนทริกเกอร์ นิวเจนเนอเรชั่นทีก้า

### ภาพยนตร์
;อุลตร้าแมนทีก้า & อุลตร้าแมนไดน่า เหล่านักรบจากดวงดาวแห่งแสง (ウルトラマンティガ&ウルトラマンダイナ 光の星の戦士たち)
;อุลตร้าแมนทีก้า, อุลตร้าแมนไดน่า & อุลตร้าแมนไกอา ศึกใหญ่ทะลุมิติ (ウルトラマンティガ・ウルトラマンダイナ&ウルトラマンガイア 超時空の大決戦)
;อุลตร้าแมนทีก้า THE FINAL ODYSSEY (ウルトラマンティガ THE FINAL ODYSSEY)
;ศตวรรษใหม่ อุลตร้าแมนลีเจนด์ (新世紀ウルトラマン伝説)
;ศตวรรษใหม่ อุลตร้าแมนลีเจนด์ 2003 THE KING'S JUBILEE (新世紀2003ウルトラマン伝説 THE KING'S JUBILEE)
;ศึกรวมพลัง 8 พี่น้องอุลตร้า (大決戦!超ウルトラ8兄弟)
;อุลตร้าแมนกิงกะ เกคิโจสเปเชียล (ウルトラマンギンガ 劇場スペシャル)
;อุลตร้าแมนกิงกะ S เดอะมูฟวี่ ศึกชี้ชะตา 10 นักรบอุลตร้า (劇場版 ウルトラマンギンガS 決戦!ウルトラ10勇士!!)
;อุลตร้าแมน X เดอะมูฟวี่ กลับมาแล้ว! อุลตร้าแมนของพวกเรา (劇場版 ウルトラマンX きたぞ!われらのウルトラマン)

### ออริจินอลวิดีโอ
;อุลตร้าแมนทีก้า ภาคพิเศษ คืนชีพยอดมนุษย์แห่งอดีตกาล (ウルトラマンティガ外伝 古代に蘇る巨人)

## การออกอากาศ
อุลตร้าแมนทีก้า ออกอากาศทุกวันเสาร์ เวลา 18:00 - 18:30 ออกอากาศครั้งแรกเมื่อวันที่ 7 กันยายน ค.ศ. 1996 จนถึงวันที่ 30 สิงหาคม ค.ศ. 1997 ออกอากาศทางสถานีโทรทัศน์ ทีบีเอส ในประเทศญี่ปุ่น

ในประเทศไทยเคยออกอากาศทางสถานีโทรทัศน์ไทยทีวีสีช่อง 3 ออกอากาศเมื่อช่วงปี พ.ศ. 2543 ทุกเช้าวันจันทร์ ถึง วันศุกร์เวลา 6:30 - 7:00 น. โดยใช้ชื่อเรื่องว่า **ยอดมนุษย์ 3 พลัง** ตามชื่อที่ปรากฏในรายชื่อรายการของช่อง ซึ่งในเรื่องที่ออกอากาศยังเรียกว่า อุลตร้าแมนทีก้า เหมือนเดิม และเคยถูกวางจำหน่ายในรูปแบบวีซีดีโดยบริษัท APS เมื่อช่วงปี พ.ศ. 2546 โดยผู้ที่ถือลิขสิทธิ์ในช่วงเวลานั้นคือ บริษัท โพรลิงก์ จำกัด อย่างไรก็ตาม ดรีม เอกซ์เพรส DEX เป็นผู้ถือลิขสิทธิ์ซีรีส์อุลตร้าแมนปัจจุบัน โดยได้พากย์ภาคหนังโรงและตอนพิเศษ และได้นำอุลตร้าแมนทีก้าฉบับทีวีซีรีส์กลับมาพากย์ไทยใหม่อีกครั้ง ออกอากาศทางสถานีโทรทัศน์ติจิทัลช่อง เอ็มคอตแฟมิลี หมายเลข 14 ออกอากาศครั้งแรกเมื่อวันที่ 8 กุมภาพันธ์ พ.ศ. 2561 ฉายจนถึงเดือนสิงหาคมปีเดียวกัน ออกอากาศทุกวันพฤหัสบดี และ วันศุกร์ เวลา 19.30 - 20.00 น. ออกอากาศซ้ำอีกครั้ง ทุกวันจันทร์ และ วันอังคาร เวลา 7.00 - 7.30 น. แต่อย่างไรก็ตามทีวีซีรีส์ที่พากย์ใหม่นั้นไม่ได้มีการถูกนำผลิตซ้ำทางรูปแบบสื่ออื่นแต่อย่างใด

## อ้างอิง
### อ้างอิง

### หมายเหตุ

   
ท
หมวดหมู่:ละครโทรทัศน์ญี่ปุ่นในปี พ.ศ. 2539
หมวดหมู่:ละครโทรทัศน์ญี่ปุ่นในปี พ.ศ. 2540